डेराबस्सी के निजी अस्पताल में मृत महिला का शव चूहों ने कुतरा, जानें पूरा मामला
Channel: Arth Parkash TV
Date: 31/07/2020

#Derabassi #IndusHospital 
चंडीगढ़ रोड पर डेराबस्सी के निकट अस्पताल इण्डस टावर में एक महिला रोगी की देह को चूहों द्वारा कुतरे जाने का सनसनीखेज समाचार मिला हे। 52 वर्षीय मृतक जसजोत कौर को गत बुधवार दिल की बीमारी को लेकर उक्त अस्पताल में भर्ती कराया गया था। श्रीमती जसजोत का देहांत कल प्रात: हुआ, उसके भाई व अन्य रिश्तेदारों ने दूर से आना था इसलिये शव को अस्पताल की मार्चरी में रख दिया गया। शुक्रवार दोपहर 2 बजे पंचकूला के सेक्टर-28 स्थित श्मशानघाट में होनी तय थी। उनके सगे संबंधी और मित्रगण सभी श्मशानघाट में शव आने का इंतजार करते रह गये जबकि दूसरी ओर अस्पताल में माजरा ही कुछ और हो गया। जब पंचकूला के सेक्टर-26 निवासी कर्नल और उनका परिवार जसजोत कौर का शव लेने पहुंचे तो चिकित्सक स्टाफ कुछ आनाकानी करने लगा। मृतक की देवरानी परमिंदर कौर के अनुसार डाक्टरों ने खुद से बताया कि शव को चूहे कुतर गए हैं। अंतिम समाचार मिलने तक अस्पताल में हंगामा मचा था